Ons skool het baie om te bied soos jy sal sien in die res van die prospektus. Ek is bevoorreg om die hoof van Hoërskool Tygerberg te wees. Ons skool is geseënd met onderwysers wat omgee vir kinders en wat passievol is oor hulle werk. Akademie is vir ons prioriteit en van dag een af sal jy sien dat dit ons erns is. Ons het dit ten doel om jou in die volgende vyf jaar akademies toe te rus sodat jy die eise wat aan jou gestel gaan word die hoof kan bied. Afgesien van die hoogstaande akademie bied ons ook aan ons leerders puik sport- en kultuuraktiwiteite. Jy moet jou beskikbaar stel, want ons het jou nodig om ons puik beeld nog verder uit te bou!